ફિલ્મનો મોટો લોચો એ છે કે સસ્તું સાહિત્ય લખતો લેખક એક્ઝૅક્ટ્લી શું લખતો હશે એ બતાવવા માટે ફિલ્મ-મેકર પોતે જ ગલગલિયાંની ગલીમાં ઘૂસી ગયા છે. મસ્તરામની અશ્લીલ વાર્તાઓનાં પાનાં અહીં હિન્દી કૉમેન્ટ્રી સાથે સીધાં જ પડદા પર રમતાં કરી દેવામાં આવ્યાં છે. એટલે ઑડિયન્સમાંથી વલ્ગર કમેન્ટ્સનો જાણે વરસાદ થાય છે. ઉપરથી ફિલ્મ-મેકરે ફિલ્મના પોસ્ટરથી લઈને ઢગલાબંધ દૃશ્યોમાં સજેસ્ટિવ ચાળાનો સહારો લીધો છે જે જોઈને અગેઇન ઑડિયન્સમાંથી અશ્લીલતાસૂચક સીટીઓ વાગે છે. જાણે પડદા પર જ કોઈ સસ્તી પૉકેટબુક આકાર લેતી હોય એવું લાગે છે.